ເກົາຫຼີເໜືອ ຖືວ່າ ຕົນໄດ້ສຳເລັດ ສົ່ງດາວທຽມ ຂຶ້ນສູ່ວົງໂຄຈອນ ແຕ່ຖືກ ປະຊາຄົມໂລກ ປະນາມ
ການສົ່ງດາວທຽມຂຶ້ນນັ້ນ ມີຂຶ້ນ ໜຶ່ງເດືອນ ຫຼັງຈາກ ການທົດລອງ ນິວເລຍ ທີ່ພຽງຢາງໄດ້ອ້າງວ່າ ເປັນລະເບີດ ໄຮໂດຣເຈັນ.
ເກົາຫຼີເໜືອ ໄດ້ຍິງຈະຫຼວດໄລຍະຍາວ ຂຶ້ນສູ່ອາວະກາດ ໃນ ວັນອາທິດມື້ນີ້ ທີ່ບັນຈຸ ອັນທີ່ຕົນໄດ້ກ່າວວ່າ ເປັນດາວທຽມ ຊຶ່ງ ເປັນການທ້າທາຍ ຕໍ່ມາດຕະການ ຂອງອົງການສະຫະປະຊາ ຊາດ ທີ່ຫ້າມນຳໃຊ້ ເທັກໂນໂລຈີ້ ລູກສອນໄຟຂີປະນາວຸດນັ້ນ ຈະຫຼວດທີ່ໄດ້ຖືກຍິງຂຶ້ນ ເມື່ອຕອນເຊົ້າວັນອາທິດມື້ນີ້ ຈາກ ສະຖານທີ່ຍິງສົ່ງດາວທຽວ Tongchang-ri ຂອງເກົາຫຼີເໜືອ ຢູ່ໃກ້ກັບຊາຍແດນຂອງຈີນ ທາງພາກຕາເວັນຕົກສຽງເໜືອ ຈະຫຼວດໄດ້ມຸ້ງໜ້າໄປຕາມເສັ້ນໂຄຈອນ ທາງທິດໃຕ້ ໂດຍ ຜ່ານນ່ານຟ້າທາງພາກໃຕ້ ຂອງໝູ່ເກາະ Okinawa ຂອງຍີ່ປຸ່ນ ຕໍ່ມາເກົາຫຼີເໜືອ ໄດ້ເປີດເຜີຍ ໃນຖະແຫລງການສະບັບໜຶ່ງ ຜ່ານອົງການຂ່າວ KCNA ຂອງຕົນ ທີ່ຢືນຢັນເຖິງ ການຍິງນັ້ນ ອົງການຂ່າວ KCNA ໄດ້ປະກາດວ່າ ສູນບັນຊາການຍຸດທະສາດ ສະຫະລັດ ໄດ້ກວດພົບ ອັນທີ່ຕົນໄດ້ເອີ້ນວ່າ ລູກສອນໄຟ ກຳລັງບິນເຂົ້າສູ່ອະວາກາດ ແລະຍັງໄດ້ບົ່ງຊີ້ເຖິງການຍິງຂຶ້ນທີ່ເປັນຜົນສຳເລັດ ອົງການ ຂ່າວ Yonhap ຂອງເກົາຫຼີໃຕ້ ໄດ້ລາຍງານກ່ອນໜ້ານີ້ ວ່າ ຈະຫຼວດໄດ້ລົ້ມແຫລວ ໃນ ການບິນຂຶ້ນໄປເຖິງວົງໂຄຈອນ ແລະ ໄດ້ຕົກລົງສູ່ທະເລໃກ້ກັບໝູ່ເກາະ Jeju ຂອງ ເກົາຫຼີໃຕ້